wickkiey/tamil-wikipedia-chunked huggingface dataset:
# புவனகிரி சட்டமன்றத் தொகுதி

**புவனகிரி சட்டமன்றத் தொகுதி** (*Bhuvanagiri Assembly constituency*), கடலூர் மாவட்டத்தின் ஒரு சட்டமன்றத் தொகுதியாகும். புவனகிரி சட்டமன்றத் தொகுதி சிதம்பரம் மக்களவைத் தொகுதிக்கு உட்பட்டதாகும்.
# புவனகிரி சட்டமன்றத் தொகுதி

## தொகுதியில் அடங்கியுள்ள பகுதிகள்

- விருத்தாச்சலம் வட்டம் (பகுதி)  
பொன்னேரி (கோ), கார்குடல் மாவைடந்தல், சாத்தமங்கலம், யு.கொளப்பாக்கம், அரசக்குழி, யு.அகரம், ஊத்தங்கல், கூணன்குறிச்சி, யு.மங்கலம், வடக்கு வெள்ளுர், பெரியாக்குறிச்சி, சேப்ளாநத்தம், தோட்டகம், உய்யகொண்ராவி, கீழ்பாதி, மணகதி, மேல்பாதி, மேல்பாப்பணப்பட்டு, நெய்வேலி, வேப்பங்குறிச்சி, மும்முடிச்சோழகன், கம்மாபுரம், கீரனூர், கோபாலபுரம், குமாரமங்கலம், கோ.ஆதனூர், சொட்டவனம், கார்மாங்குடி, சக்கரமங்கலம், வல்லியம் மேலப்பாளையூர், கீரனூர், மருங்கூர், தொழூர், கொடுமனூர், கீழ்ப்பாளையூர், தேவங்குடி, க.புத்தூர், சிறுவரப்பூர், சாத்தப்பாடி, யு.ஆதனூர், தர்மநல்லூர், விளக்கப்பாடி, பெருவரப்பூர், கோட்டுமூளை, காவனூர், கீரமங்கலம், பெருந்துரை, பனழங்குடி, மற்றும் ஓட்டிமேடு கிராமங்கள்.  
கங்கைகொண்டான் (பேரூராட்சி).  
- சிதம்பரம் வட்டம் (பகுதி)  
கத்தாழை, வளையமாதேவி கீழ்பாதி, துறிஞ்சிக்கொல்லை, பின்னலூர், சொக்கங்கொல்லை, சாத்தப்பாடி, தெற்குத்திட்டை, வடக்குத்திட்டை, வட கிருஷ்ணாபுரம். மருதூர், வட தலைக்குளம், பிரசன்னராமாபுரம், அம்பாள்புரம், நெல்லிக்கொல்லை, எறும்பூர், வளையமாதேவி, (மேஸ்பாதி), அகர ஆலம்ப்படி, ஆதனூர்(புவனகிரி), பெரிய நெற்குணம், சின்ன நெற்குணம், வீரமுடையாநத்தம், ஆணைவாரி, மிராளூர், மஞ்சக்கொல்லை, உளுத்தூர், தென் தலைத்திட்டை, பூதராயன்பேட்டை, ஆலம்பாடி (கஸ்பா), பு.ஊடையூர், சீயப்பாடி, சாத்தமங்கலம், வத்தாயந்தெத்து, கிளாவடிநத்தம், அழிச்சிக்குடி, வண்டராயன்பட்டு, வயலூர், கீரப்பாளையம், திருப்பணிநத்தம், வட ஹரிராஜபுரம், தாதம்பேட்டை, ஆயிப்பேட்டை, கிளியனூர், ஓரத்தூர், பரதூர், பூதங்குடி, வெள்ளியங்குடி, பாளையஞ்சேர்ந்தங்குடி, சாக்காங்குடி, புளியங்குடி (ஹரிராஜபுரம்), தென் ஹரிராஜபுரம், சி.மேலவன்னியூர், எண்ணநகரம், கண்ணங்குடி, கீழ்நத்தம், இடையன்பாலச்சேரி, மதுராந்தகநல்லூர், பூந்தோட்டம், வாக்கூர், வடப்பாக்கம், வெய்யலூர், வாழக்கொல்லை, ஓடாக்கநல்லூர், தரசூர், தேவங்குடி, கே, ஆடூர், சி.வீரசோழகன், துனிசிரமேடு, பூங்கொடி, பண்ணப்பட்டு, அய்யனூர், அக்கரமங்கலம், மனக்குடியான் இருப்பு, விளகம், சேதியூர், கூளிப்பாடி, வடக்கு விருத்தாங்கம், டி.மணலூர், தெற்கு விருத்தாங்கன், டி.மடப்புரம் மற்றும் டி.நெடுஞ்சேரி கிராமங்கள்.  
சேத்தியாத்தோப்பு (பேரூராட்சி) மற்றும் புவனகிரி (பேரூராட்சி).
# புவனகிரி சட்டமன்றத் தொகுதி

## வெற்றி பெற்றவர்கள்

### சென்னை மாநிலம்

| 1952 | வி.கிருஷ்ணசாமி படையாச்சி | இந்திய தேசிய காங்கிரசு |
| --- | --- | --- |
| 1957 | சாமிக்கண்ணு படையாச்சி | இந்திய தேசிய காங்கிரசு |
| 1962 | ஏ. இராமச்சந்திர ராயர் | இந்திய தேசிய காங்கிரசு |
| 1967 | ஆ. கோவிந்தராசன் | திராவிட முன்னேற்றக் கழகம் |
# புவனகிரி சட்டமன்றத் தொகுதி

## வெற்றி பெற்றவர்கள்

### தமிழ்நாடு

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1971 | எம். ஏ. அபுசாலி | இந்திய ஒன்றிய முஸ்லிம் லீக் | 28,615 | 44.31% | ஆர்.பாலகிருஷ்னன் | இ.தே.கா | 23,291 | 36.06% |  |
| 1977 | வை. இரகுராமன் | திமுக | 21,638 | 28 | மகாலிங்கம் | ஜனதா | 17,350 | 22 |  |
| 1980 | வி. வி. சுவாமிநாதன் | அதிமுக | 41,207 | 48 | அசானுதீன் | சுயேச்சை | 34,883 | 41 |  |
| 1984 | வி. வி. சுவாமிநாதன் | அதிமுக | 51,922 | 53 | துரை கிருஷ்ணமூர்த்தி | திமுக | 39,621 | 41 |  |
| 1989 | சோ. சிவலோகம் | திமுக | 39,430 | 45 | ராதாகிருஷ்ணன் | சுயேச்சை | 17,553 | 20 |  |
| 1991 | கோ. மல்லிகா | அதிமுக | 48,164 | 45 | சபாபதி மோகன் | திமுக | 27,530 | 26 |  |
| 1996 | ஏ. வி. அப்துல் நாசர் | இந்திய தேசிய லீக் | 49,457 | 42 | இளங்கோவன் | பாமக | 30,112 | 25 |  |
| 2001 | பி. எசு. அருள் | சுயேச்சை | 49,753 | 45 | கோபாலகிருஷ்ணன் | மததே | 45,989 | 41 |  |
| 2006 | செல்வி ராமஜெயம் | அதிமுக | 65,505 | 51 | தேவதாஸ் | பாமக | 50,682 | 40 |  |
| 2011 | செல்வி ராமஜெயம் | அதிமுக | 87,413 | 51.34 | அறிவுசெல்வன் | பாமக | 74,296 | 43.64 |  |
| 2016 | துரை கி. சரவணன் | திமுக | 60,554 | 31.92 | செல்வி ராமஜெயம் | அதிமுக | 55,066 | 29.02 |  |
| 2021 | ஆ. அருண்மொழித்தேவன் | அதிமுக | 96,453 | 48.92 | துரை. கி. சரவணன் | திமுக | 88,194 | 44.73 | } |
# நவநீத நடனார்

**நவநீத நடனார்** என்பவர், தமிழ்ப் பிரபந்தங்களைப் பற்றிக் கூறும் நவநீதப் பாட்டியல் என்னும் நூலை எழுதிய ஒரு புலவர் ஆவார். இவரது நூலுக்கு எழுதப்பட்ட உரை ஒன்றில் இவர் நவநீத நாட்டினர் என்று குறிக்கப்பட்டுள்ளது. எனினும் இவ்வாறான நாடு ஒன்று இருந்தது பற்றியோ அல்லது எங்கு இருந்தது என்பது பற்றியோ தகவல்கள் இல்லை.  
விட்டுணுவின் பக்தர் எனப் பொருள்படும் "அரிபத்தர்" என்னும் சொல்லினால் நவநீதப் பாட்டியலின் உரை இவரைக் குறிப்பிடுவதனாலும், நவநீதன் என்பது திருமாலின் ஒரு அவதாரமான கண்ணபிரானைக் குறித்து நிற்பதாலும், காப்புச் செய்யுள் விட்டுணுவைக் குறித்து இருப்பதாலும் இவர் வைணவர் என்று கருதப்படுகின்றது. இவரது நூலின் சிறப்புப் பாயிரத்தில்,  
: "...........................................................................
: பாட்டிய லானவை யெல்லாந் தொகுத்துப் பயன்படவே
: நாட்டிய வேதத் தவனவ நீத நடனென்பரே"  
என்று வருகிறது. இதில், "நாட்டிய வேதத்தவன்" என்பதற்கு நிலை நிறுத்திய மறையவன் என்னும் பொருள் கொண்டு இவர் ஒரு பிராமணர் என்ற கருத்து உண்டு. அதே நேரம், "நாட்டிய வேதத்தவன்" என்பதற்கு "நாட்டியம் தொடர்பான வேதம் சார்ந்தவன்" எனப்பொருள் கொண்டு இவர் ஒரு நட்டுவராக (நட்டுவாங்கம் செய்பவராக) இருக்கலாம் என்ற கருத்தும் நிலவுகிறது.
# நவநீத நடனார்

## உசாத்துணைகள்

- கலியாண சுந்தரையர், எஸ்., கணபதி ஐயர், எஸ். ஜி. (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல் நவநீத நடனார் இயற்றியது.
# கொள்முதல் ஆணை

**கொள்முதல் ஆணை** என்பது வாங்குபவர் விற்பவருக்கு வழங்கும் ஒரு வணிக ஆவணம் ஆகும். வாங்குபவர் வாங்க விரும்பும் பொருட்கள், எண்ணிக்கை, ஒப்பந்த விலை ஆகியவற்றைக் இந்த ஆவணம் விபரிக்கும். கொள்முதல் ஆணையை வழங்கி, அதை விற்பவர் ஏற்றுக் கொண்டால் இது ஒரு சட்ட ஒப்பந்தம் ஆகும். அன்றாட வழக்கில் இந்த ஆவணம் இரு பகுதிக்கும் தமது வணிகத்தை நிர்வாகிக்கவும், இருப்புக் கணக்கும் பயன்படுகிறது.
# விற்பனை ஆணை

**விற்பனை ஆணை** என்பது வாடிக்கையாளருக்கு வணிகத்தால் வழங்கப்படும் ஒரு வணிக ஆவணம் ஆகும். என்னென்னப் பொருட்களை அல்லது சேவைகளை, எந்தெந்த அளவுக்கும், என்ன விலைக்கு விற்க அல்லது வழங்குவதை விபரித்து இந்த ஆவணம் வரையப்படும். இது வாடிக்கையாளரிடம் இருந்து கொள்முதல் ஆணை பெற்ற பின் வழங்கப்படும்.
# விலைச்சிட்டை

**விலைச்சிட்டை**, விற்பனைச்சிட்டை, அல்லது விபரப்பட்டியல் என்பது விற்பனையாளர், வாடிக்கையாளருக்கும் வழங்கும் ஒரு வணிக ஆவணம் ஆகும். இதில் வாடிக்கையாளர் பெற்றுக் கொண்ட பொருட்கள் அல்லது சேவைகள், எண்ணிக்கை, விலை, வரி, மற்றும் பிற கட்டணங்கள் பற்றிய விபரம் பட்டியல் படுத்தப்பட்டிருக்கும். குறிப்பிட்ட நாட்களுக்குள் வாடிக்கையாளர் இதன் மொத்த தொகையைச் செலுத்த வேண்டும்.
# இருப்புக் கணக்கு

**இருப்புக் கணக்கு** என்பது ஒரு வணிகத்திடம் விற்க இருக்கும் விற்பனைப் பொருட்கள் அல்லது மூலப் பொருட்களின் விபரப் பட்டியல் ஆகும். கணக்கெடுத்தல் அல்லது இருப்பெடுத்தல் தொடர்ச்சியாக அல்லது குறிப்பிட்ட கால இடைவெளியில் வணிகங்களில் நடைபெறும். என்ன பொருட்கள், எந்த அளவு, எங்கே இருக்கின்றது என்று அறிந்து வைத்திருப்பது வணிகங்களுக்கு அவசியாகும்.
# பிரன்சு ஃபனோன்

**பிரன்சு ஃபனோன்** (Frantz Omar Fanon, யூலை 20, 1925 – டிசம்பர் 6, 1961) ஒரு பிரான்சிய-ஆப்பிரிக்க மனநோய் மருத்துவர், மெய்யியலாளர், புரட்சியாளர். இவரது ஆக்கங்கள் பின்குடியேற்றவாதம், விமர்சனக் கோட்பாடு, ஆப்பிரிக்கவியல் ஆகிய துறைகளில் செல்வாக்குச் செலுத்துகின்றன.
# பிரன்சு ஃபனோன்

## சிறுவயது

இவர் சிறுவனாக இருக்கும் போது தாய் மொழி பாட்டுகள் கேக்க விருப்பம் கொண்டவர். ஆனால் இவரது தாயார் இவரை பிரான்சிய மொழிப் பாட்டுக்களை மட்டுமே கேட்கும் படி, பிரான்சிய மொழியையே படிக்கும் படி கட்டுப்படுத்தினார்.
# பிரன்சு ஃபனோன்

## முக்கிய ஆக்கங்கள்

- கறுப்புத் தோல், வெள்ளை முகம்மூடிகள்
- The Wretched of the Earth
# பால்கோவா

**பால்கோவா** பாலில் இருந்து தயாரிக்கப்படும் இனிப்பு உணவுப்பொருள்களில் முக்கியமான ஒன்று. பால்கோவா சீனி சேர்த்தும், சேர்க்காமலும் இரண்டு வகையாக தயாரிக்கப்படுகிறது.  
பாலினை நீண்ட நேரம் காய்ச்சிய பின்னர் சர்க்கரை சேர்க்கும் போது உருவாகும் பாகு நிலையில் உள்ள இனிப்பு ஆகும். தமிழ்நாட்டில் ஸ்ரீவில்லிபுத்தூர் பால்கோவா மிகவும் சிறப்பு பெற்றதாகும் திருவில்லிப்புத்தூர் பால்கோவாவிற்கு பிரபலமான ஊர் ஆகும். பால் அல்வா என்பதும் பால்கோவா போன்று தயாரிக்கப்படும் மற்றோர் இனிப்பு ஆகும்.
# பால்கோவா

## தேவைப்படும் பொருட்கள்

1கிலோ பால்கோவை செய்யத்தேவைப்படும் பொருட்கள்:  
- பால் - 7 லிட்டர்
- சீனி - 750 கிராம்
- நெய் - முக்கால் லிட்டர்
# பால்கோவா

## செய்முறை

- 8 டம்பளர் பாலை சுண்டக் காய்ச்ச வேண்டும்.
- அடிக்கனமான அகண்ட வாணலியில் பாலை விட்டு நன்கு கிளறவும்.
- 2 டம்பளர் அளவு பால் சுண்டிய பின்னர், பால் கொதி வர ஆரம்பித்தவுடன் சர்க்கரை கலந்து கிளறிக்கொண்டே இருக்க வேண்டும்.
- கட்டியாக மாறிய பின்னர் அடுப்பை அணைக்க வேண்டும்.
- வெளிர் நிறமானவுடன் நெய்யை சிறிது சிறிதாக சேர்க்கவும்.
- சிறிது குளிர்ந்த பின்னர் பால்கோவா தயாராக இருக்கும்.
- நன்கு திடப்பட்டவுடன் இறக்கிவைக்கவும், இறக்கும்பொழுது ஒரத்தில் நெய்யை விட்டால் இரண்டு வாரங்கள் கெடாமல் இருக்கும்.
# ஹோ சி மின் நகர வானூர்தி நிலையம்

**ஹோ சி மின் நகர வானூர்தி நிலையம்** (வியட்நாமிய மொழி: **Sân bay quốc tế Tân Sơn Nhất**, ஆங்கிலம்: **Tan Son Nhat International Airport**) வியட்நாம் ஹோ சி மின் நகரத்தின் முக்கியமான வானூர்தி நிலையம் ஆகும்.
# டோங் கோய் வானூர்தி நிலையம்

டோங் கோய் வானூர்தி நிலையம் வியட்நாம் நாட்டின் முக்கியமான வானூர்தி நிலையம் ஆகும்.  
இதனை ஆங்கிலத்தில் : **Dong Hoi Airport** என்றும் வியட்நாமிய மொழியில்: **Sân bay Đồng Hới** என்றும் அழைப்பர்.  
இது வியட்நாமின் மத்திய வடக்கு கடற்கரையில் உள்ள டோங் கோய் நகரத்தில் உள்ளது.
# இல்லத்தார் முன்னேற்றக் கழகம்

**இல்லத்தார் முன்னேற்றக் கழகம்** என்பது தமிழ்நாடு இல்லத்துப்பிள்ளைமார்களின் ஒரு அரசியல் அமைப்பு ஆகும். இவ்வமைப்பின் மாநிலத் தலைவராக வி.பி.எம்.எம். கல்லூரிகளின் தலைவர் வி.பி.எம்.சங்கர் உள்ளார்.
# இல்லத்தார் முன்னேற்றக் கழகம்

## குறிக்கோள்கள்

- இந்த அரசியல் இயக்கம் இல்லத்துப்பிள்ளைமார் சமூகத்தினர் முன்னேற்றத்திற்காகப் பாடுபடும்.
- மத்திய, மாநில அரசுகள், இல்லத்துப்பிள்ளைமார் சமூகத்தைச் சேர்ந்தவர்களை நீதிபதி உள்ளிட்ட உயர் பதவிகளில் நியமிக்க வேண்டும்.
- இல்லத்துப்பிள்ளைமார் சமூகத்தினரை மிகவும் பிற்பட்டோர் பட்டியலில் சேர்க்க வேண்டும்.
- அரசியல் கட்சிகள் நாடாளுமன்ற உறுப்பினர், சட்டமன்ற உறுப்பினர், சட்ட மேலவை உறுப்பினர் தேர்வுகளில் இல்லத்துப்பிள்ளைமார் சமூகத்தினருக்கு குறிப்பிட்ட அளவு வாய்ப்பு அளிக்க வேண்டும்.
# விருத்தாச்சலம் சட்டமன்றத் தொகுதி

**விருத்தாச்சலம் சட்டமன்றத் தொகுதி** (Virudhachalam Assembly constituency) கடலூர் மாவட்டத்தின் ஒரு சட்டமன்றத் தொகுதியாகும்.
# விருத்தாச்சலம் சட்டமன்றத் தொகுதி

## தொகுதியில் அடங்கியுள்ள பகுதிகள்

- விருத்தாசலம் வட்டம் (பகுதி)
சேதுவராயன்குப்பம், எ.மரூர், மாளிகைமேடு, கொத்தனூர் (பாந்தவன்பட்டு), ஆதியூர், கொளப்பாக்கம் (இரஞ்சி), ஐவதுகுடி, இலங்கியனூர், வலசை, சுருவம்பூர், டி.மாவீடந்தல், காட்டுப்பாரூர், விசலூர், கார்நத்தம், கோவிலானூர், பள்ளிபட்டு, ரூபநாராயணநல்லூர், கோ.பூவனூர், கட்டியநல்லூர், கோ.பவளங்குடி, புலியூர், பாலக்கொல்லை, நடியப்பட்டு, முடப்புளி, இருப்பு, இருளாக்குறிச்சி, மணக்கொல்லை, ஆலடி, மாத்தூர், பெரியவடவாடி, விஜயமாநகரம், அகரம், பரூர், இடைச்சித்தூர், பிஞ்சனூர், மேமாத்தூர், வண்ணாத்தூர், நல்லூர், நகர், சேப்பாக்கம். காட்டுமயினூர், கீழக்குறிச்சி, மேலக்குறிச்சி, பெரியநெசலூர், சீறுநெசலூர், வேப்பூர், நாரயூர், திருப்பெயூர், கோ.கொத்தனூர், சித்தூர், சாத்தியம். கச்சிபெருமாநத்தம். சின்னபரூர், எருமனூர், சின்னவடவாடி, செம்பளாக்குறிச்சி, கவணை, சித்தேரிக்குப்பம், இருசாலக்குப்பம், பழையபட்டினம், கோட்டேரி, பெரியகாப்பான்குளம். சின்னகாப்பான்குளம், கொல்லிருப்பு, அம்மேரி, முதனை, நரிமனம், கச்சிராயநத்தம், கோபுராபுரம். காணாதுகண்டான், சின்னபண்டாரன்குப்பம், குப்பநத்தம், புதுக்கூரைப்பேட்டை, மணவாளநல்லூர், கோமங்கலம், பரவளூர், தொரவளூர், விளாங்காட்டூர், படுகளாநத்தம், கீரம்பூர், மன்னம்பாடி, டி.பொடையூர், வரம்பனூர், கலியாமேடு, பூலம்பாடி, நிராமணி, எடையூர், பெரம்பலூர், கொடுக்கூர், முகுந்தநல்லூர், சாத்துக்குடல் (மேல்பாதி), சாத்துக்குடல் (கீழ்பாதி), கா.இனமங்கலம், ஆலிச்சிக்குடி, நேமம், கருவேப்பிலாங்குறிச்சி, பேரளையூர், ஆலந்துரைபட்டு, சத்தியவாடி, பி.கொல்லத்தன்குறிச்சி, தெற்குவடக்குபுத்தூர், வேட்டக்குடி, வண்ணான்குடிகாடு, ராஜேந்திரபட்டினம் மற்றும் சின்னாத்துக்குறிச்சி கிராமங்கள்.  
மங்களம்பேட்டை (பேரூராட்சி) மற்றும் விருத்தாச்சலம் (நகராட்சி).
# விருத்தாச்சலம் சட்டமன்றத் தொகுதி

## வெற்றி பெற்றவர்கள்

### சென்னை மாநிலம்

| 1952 | காளிமுத்து மற்றும் பரமசிவம் | TTP |
| --- | --- | --- |
| 1957 | எம். செல்வராஜ் | சுயேச்சை |
| 1962 | கோ. பூவராகவன் | இந்திய தேசிய காங்கிரசு |
| 1967 | கோ. பூவராகவன் | இந்திய தேசிய காங்கிரசு |
# விருத்தாச்சலம் சட்டமன்றத் தொகுதி

## வெற்றி பெற்றவர்கள்

### தமிழ்நாடு

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1971 | எம். செல்வராஜ் | திமுக | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 1977 | சி. இராமநாதன் | அதிமுக | 30,178 | 38.97 | கே. இராமலிங்கம் | திமுக | 18,071 | 23.33 |  |
| 1980 | ர. தியாகராஜன் | இந்திய தேசிய காங்கிரசு | 45382 | தரவு இல்லை | சி. ராமநாதன் | அதிமுக | 41234 | தரவு இல்லை |  |
| 1984 | ர. தியாகராஜன் | இந்திய தேசிய காங்கிரசு | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 1989 | ஜி. பூவராகவன் | ஜனதா தளம் | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 1991 | ஆர். டி. அரங்கநாதன் | அதிமுக | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 1996 | குழந்தை தமிழரசன் | திமுக | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 2001 | இரா. கோவிந்தசாமி | பாமக | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 2006 | அ. விஜயகாந்த் | தேமுதிக | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 2011 | வி. முத்துக்குமார் | தேமுதிக | 72,902 | 46.06 | நீதிராஜன் | இ.தே.கா | 59,261 | 37.44 |  |
| 2016 | வி. த. கலைச்செல்வன் | அதிமுக | 72,611 | 39.71 | கோவிந்தசாமி | திமுக | 58,834 | 32.17 |  |
| 2021 | எம். ஆர். ஆர். இராதாகிருஷ்ணன் | இ.தே.கா | 77,064 | 39.17 | ஜே. கார்த்திகேயன் | பாமக | 76,202 | 38.73 | } |
# விருத்தாச்சலம் சட்டமன்றத் தொகுதி

## 2016 சட்டமன்றத் தேர்தல்

### வாக்காளர் எண்ணிக்கை

, 2016 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,
| ஆண்கள் | பெண்கள் | மூன்றாம் பாலினத்தவர் | மொத்தம் |
| --- | --- | --- | --- |
| } |  |  |  |
# விருத்தாச்சலம் சட்டமன்றத் தொகுதி

## 2016 சட்டமன்றத் தேர்தல்

### வேட்புமனுக்கள், இறுதி வேட்பாளர் பட்டியல் குறித்த விவரங்கள்

| ஆண்கள் | பெண்கள் | மொத்தம் |
| --- | --- | --- |
| வேட்புமனு தாக்கல் செய்தோர் |  |  |
| தேர்தல் ஆணையத்தின் மனுபரிசீலனைக்குப் பிறகு களத்தில் இருந்தோர் |  |  |
| வேட்புமனுக்களை திரும்பப் பெற்றுக் கொண்டோர் |  |  |
| களத்தில் இருக்கும் வேட்பாளர்கள் | } |  |
# விருத்தாச்சலம் சட்டமன்றத் தொகுதி

## 2016 சட்டமன்றத் தேர்தல்

### வாக்குப்பதிவு

| 2011 வாக்குப்பதிவு சதவீதம் | 2016 வாக்குப்பதிவு சதவீதம் | வித்தியாசம் |  |
| --- | --- | --- | --- |
| % | % | ↑ <font color="green">**%** | } |  
| வாக்களித்த ஆண்கள் | வாக்களித்த பெண்கள் | வாக்களித்த மூன்றாம் பாலினத்தவர் | மொத்தம் | வாக்களித்த ஆண்கள் சதவீதம் | வாக்களித்த பெண்கள் சதவீதம் | வாக்களித்த மூன்றாம் பாலினத்தவர் சதவீதம் | மொத்த சதவீதம் |
| --- | --- | --- | --- | --- | --- | --- | --- |
| 1,85,125 | % | % | % | % | } |  |  |  
| நோட்டா வாக்களித்தவர்கள் | நோட்டா வாக்களித்தவர்கள் சதவீதம் |  |
| --- | --- | --- |
| 2,255 | 1.22% | } |
# காட்டுமன்னார்கோயில் சட்டமன்றத் தொகுதி

**காட்டுமன்னார்கோயில் சட்டமன்றத் தொகுதி** (Kattumannarkoil Assembly constituency), கடலூர் மாவட்டத்தின் ஒரு சட்டமன்றத் தொகுதியாகும்.
# காட்டுமன்னார்கோயில் சட்டமன்றத் தொகுதி

## தொகுதியில் அடங்கியுள்ள பகுதிகள்

காட்டுமன்னார்கோயில் வட்டம்
# காட்டுமன்னார்கோயில் சட்டமன்றத் தொகுதி

## வெற்றி பெற்றவர்கள்

### சென்னை மாநிலம்

| 1962 | எம். ஆர். கிருஷ்ணமூர்த்தி | திராவிட முன்னேற்றக் கழகம் |
| --- | --- | --- |
| 1967 | எஸ். சிவசுப்பிரமணியன் | இந்திய தேசிய காங்கிரசு |
# காட்டுமன்னார்கோயில் சட்டமன்றத் தொகுதி

## வெற்றி பெற்றவர்கள்

### தமிழ்நாடு

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1971 | செ. பெருமாள் | திமுக | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 1977 | ஈ. இராமலிங்கம் | திமுக | 26,038 | 37 | ராஜன் | அதிமுக | 19,991 | 28 |  |
| 1980 | ஈ. இராமலிங்கம் | திமுக | 44,012 | 59 | மகாலிங்கம் | இந்திய பொதுவுடமைக் கட்சி (மார்க்சியம்) | 29,350 | 39 |  |
| 1984 | சா. ஜெயச்சந்திரன் | இதேகா | 42,928 | 49 | தங்கசாமி | திமுக | 41,796 | 48 |  |
| 1989 | ஆ. தங்கராசு | சுயேச்சை | 30,877 | 39 | ராமலிங்கம் | திமுக | 27,036 | 34 |  |
| 1991 | என். ஆர். இராசேந்திரன் | அஇஅதிமுக | 48,103 | 51 | வெற்றிவீரன் | பாமக | 21,785 | 23 |  |
| 1996 | ஈ. இராமலிங்கம் | திமுக | 46,978 | 44 | இளையபெருமாள் | க.பெ.தெ | 37,159 | 35 |  |
| 2001 | பி. வள்ளல்பெருமான் | காங்கிரசு சனநாயகப் பேரவை | 55,444 | 55 | சச்சிதானந்தம் | இ.தே.கா | 38,927 | 39 |  |
| 2006 | து. இரவிக்குமார் | விசிக | 57,244 | 51 | வள்ளல்பெருமான் | இதேகா | 43,830 | 39 |  |
| 2011 | நா. முருகுமாறன் | அதிமுக | 83,665 | 57.79 | ரவிக்குமார் | விசிக | 57,244 | 51 |  |
| 2016 | நா. முருகுமாறன் | அதிமுக | 48,450 | 29.51 | திருமாவளவன் | விசிக | 48,363 | 29.46 |  |
| 2021 | சிந்தனை செல்வன் | விசிக | 86,056 | 49.02 | முருகுமாறன் | அதிமுக | 75,491 | 43 | } |
# காட்டுமன்னார்கோயில் சட்டமன்றத் தொகுதி

## 2016 சட்டமன்றத் தேர்தல்

### வாக்காளர் எண்ணிக்கை

, 2016 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,
| ஆண்கள் | பெண்கள் | மூன்றாம் பாலினத்தவர் | மொத்தம் |
| --- | --- | --- | --- |
| } |  |  |  |
# காட்டுமன்னார்கோயில் சட்டமன்றத் தொகுதி

## 2016 சட்டமன்றத் தேர்தல்

### வேட்புமனுக்கள், இறுதி வேட்பாளர் பட்டியல் குறித்த விவரங்கள்

| ஆண்கள் | பெண்கள் | மொத்தம் |
| --- | --- | --- |
| வேட்புமனு தாக்கல் செய்தோர் |  |  |
| தேர்தல் ஆணையத்தின் மனுபரிசீலனைக்குப் பிறகு களத்தில் இருந்தோர் |  |  |
| வேட்புமனுக்களை திரும்பப் பெற்றுக் கொண்டோர் |  |  |
| களத்தில் இருக்கும் வேட்பாளர்கள் | } |  |
# காட்டுமன்னார்கோயில் சட்டமன்றத் தொகுதி

## 2016 சட்டமன்றத் தேர்தல்

### வாக்குப்பதிவு

| 2011 வாக்குப்பதிவு சதவீதம் | 2016 வாக்குப்பதிவு சதவீதம் | வித்தியாசம் |  |
| --- | --- | --- | --- |
| % | % | ↑ <font color="green">**%** | } |  
| வாக்களித்த ஆண்கள் | வாக்களித்த பெண்கள் | வாக்களித்த மூன்றாம் பாலினத்தவர் | மொத்தம் | வாக்களித்த ஆண்கள் சதவீதம் | வாக்களித்த பெண்கள் சதவீதம் | வாக்களித்த மூன்றாம் பாலினத்தவர் சதவீதம் | மொத்த சதவீதம் |
| --- | --- | --- | --- | --- | --- | --- | --- |
| 1,65,186 | % | % | % | % | } |  |  |  
| நோட்டா வாக்களித்தவர்கள் | நோட்டா வாக்களித்தவர்கள் சதவீதம் |  |
| --- | --- | --- |
| 1,025 | 0.62% | } |
# பதஞ்சலி யோகசூத்திரம்

**பதஞ்சலி யோகசூத்திரம்**, பதஞ்சலி முனிவர் கி.மு. நாலாம் நூற்றாண்டில் வாழ்ந்தவர் என்பது பொதுவான ஊகம். கி மு இரண்டாம் நூற்றாண்டில் என்று சொல்பவர்களும் உண்டு. யோக சூத்திரங்கள் 1. சமாதி, 2. சாதனை, 3. விபூதி, 4. கைவல்யம் என்று நான்கு பாதங்களிலாக 196 சூத்திரங்கள் கொண்டது.
# பதஞ்சலி யோகசூத்திரம்

## யோக சூத்திரத்தின் சிறப்பு

யோக சூத்திரங்களின் முக்கியத்துவம் என்னவென்றால் பலகாலமாகவே ஒரு வழிமுறையாக கடைப்பிடிக்கப்பட்ட யோக முறைகளை வகுத்து தொகுத்து அளித்தமைதான் . அதைவிட முக்கியமானது ஒன்று உண்டு. யோக முறைகள் அவருக்கு முன்பாக ஏறத்தாழ எல்லா கருத்தியல்தரப்புகளாலும் பலவிதமாக கடைப்பிடிக்கப்பட்டன. பதஞ்சலியே அவற்றைத் தொகுத்து பொதுவான அம்சங்களை மட்டும் கொண்டு யோகம் என்ற தனித்த அமைப்பை உருவாக்கினார் . அம்மரபு எந்த மதத்துக்கும் சொந்தமில்லாமல், அதே சமயம் அனைத்து மதத்துக்கும் பொதுவானதாக இருக்கும்படி அமைத்தது அவரது சாதனையே. ஒற்றை வரியில் சொல்லப்போனால் 'மதசார்பற்ற புறவயமான நிர்ணயங்களாக' யோக சூத்திரங்களை அமைத்ததே பதஞ்சலி முனிவரின் பங்களிப்பாகும்.
# பதஞ்சலி யோகசூத்திரம்

## யோக சூத்திரத்தின் உரைநூல்கள்

பதஞ்சலி யோகத்துக்கு பல உரைகள் பண்டைக்காலம் முதல் உள்ளன. வியாச பாஷ்யமே முதல் உரை. அதுவே அடிப்படையானதுமாகும். இவ்வுரை சாங்கிய பிரவசன பாஷ்யம் எனப்படுகிறது. சாங்கிய சிந்தனையின் நீட்சியாக வியாசர் யோகத்தைக் காண்கிறார் . வாசஸ்பதி மிஸ்ரர்ரின் 'விசாராதி ' என்ற உரையும் புகழ் பெற்றது .
# பதஞ்சலி யோகசூத்திரம்

## இயற்றியவரும் இயற்றப்பட்ட காலமும்

### இயற்றியவர்

யோக சூத்திரம் குறித்த ஏற்கனவே இருந்த அறிவையும் விவரங்களையும் சேகரித்து உணர்ந்து கி மு 400 ஆண்டிற்கு முன்பே பதஞ்சலி முனிவர் தொகுத்து வழங்கியுள்ளார். 40 இந்திய மொழிகள், இரண்டு வேற்று மொழிகள் பழைய ஜாவா மற்றும் அரபிக் உட்பட 40க்கு மேற்பட்ட மொழிகளில் அதிகப்படியாக மொழி பெயர்க்கப்பட்ட நூல் பதஞ்சலி முனிவரின் யோக சூத்திரம் ஆகும். பதஞ்சலி முனிவரின் யோக சூத்திரம் 12ஆம் நூற்றாண்டிலிருந்து 19ஆம் நூற்றாண்டு வரை ஏறக்குறைய 700 ஆண்டுகள் வழக்கிலிருந்து மறைந்து போயிருந்தாலும், விவேகானந்தரின் முயற்சியாலும் தீசாபிகல் சங்கத்தின் முயற்சியாலும் 19ஆம் நூற்றாண்டு இறுதியில் புத்துயிர் பெற்று வழக்கத்திற்கு வந்தது என்று டேவிட் கோர்டன் குறிப்பிடுகிறார். 20ஆம் நூற்றாண்டிற்கு முன்பு இடைக்காலத்தில் பதஞ்சலி முனிவரின் யோக சூத்திரம் அல்லாமல் பல்வேறு யோகங்கள் குறிப்பாக பகவத் கீதை, யோக வசந்தம், ஹத யோகம், தஸ்த்ரிக் யோகம் போன்றவை நடைமுறையில் இருந்து வந்தன. 20ஆம் நூற்றாண்டில் யோகம் பயில்பவர்கள் பதஞ்சலியின் யோக சூத்திரத்திற்கு இதுவரை இல்லாத அளவிற்கு ஒரு தலையாய இடத்தைப் பெற்றுத் தந்தனர்.  
இந்து ஆச்சார வழக்கத்தின்படி பதஞ்சலி முனிவரின் யோக சூத்திரம் யோக தத்துவத்தின் அடிப்படையாகக் கருதப்படுகிறது. இருந்தாலும் பிற்காலத்தில் யோக வழிமுறைகளின் மீது பதஞ்சலி முனிவரின் யோக சாத்திரத்தின் தாக்கம் குறித்து பல விதமான கருத்துக்கள் நிலவி வருவதாக டேவிட் கோர்டன் வைட் கூறுகிறார்.
யோக சூத்திரம் பதஞ்சலி முனிவரால் இயற்றப்பட்டது என்று கூறப்படுகிறது. பதஞ்சலி முனிவர் என்னும் பெயர் குறித்து பல மாறுபட்ட கருத்துக்கள் நிலவி வருகின்றன. சமஸ்கிருத மொழியில் இலக்கண நூல் ‘மகாபாஸ்யம்’ மும் பதஞ்சலி முனிவர் என்பவரால் எழுதப்பட்டது என்று கூறுவர். இருவரும் ஒருவரா அல்லது வேறு நபர்களா என்பது குறித்தும் கருத்து வேறுபாடுகள் இருந்து வருகின்றன.
# பதஞ்சலி யோகசூத்திரம்

## இயற்றியவரும் இயற்றப்பட்ட காலமும்

### இயற்றப்பட்ட காலம்

பதஞ்சலி முனிவரின் யோக சூத்திரம், முதலாம் நூற்றாண்டில் இதற்கு எழுதிய உரையின் அடிப்படையிலும் மற்ற இலக்கியங்களை ஆய்வு செய்ததன் அடிப்படையிலும் கிமு 400 ஆண்டு வாக்கில் எழுதப் பட்டிருக்கலாம் என்று பிலிப் ஏ மாஸ் என்பவர் மதிப்பிடுகிறார்..
எட்வின் பிரயனட் இவை சுமார் பல வல்லுனர்களால் முதலாம் அல்லது இரண்டாம் நூற்றாண்டில் இயற்றப் பட்டிருக்கலாம் என்று கூறப்பட்டிருந்தாலும் கி பி நான்காம் நூற்றாண்டில் தான் இயற்றப்பட்டிருக்க வேண்டும் என்று குறிப்பிடுகிறார். மிசலி டெஸ்மரிஸ் இந்த யோகசூத்திரம் கிமு 500 லிருந்து கிபி மூன்றாம் நூற்றாண்டிற்குள் எழுதப்பட்டிருக்கலாம் என்பது தான் சரியாக இருக்கும் என்று கருதுகிறார்."
# பதஞ்சலி யோகசூத்திரம்

## 1.சமாதி பாதம்

பதஞ்சலி யோக சூத்திரத்தில் முதலில் சொல்லப்பட்ட பாதம் சமாதி பாதம் ஆகும்.இது 51 சூத்திரங்களைக் கொண்டது.ஐந்துவித எண்ணங்களான பிரமாண, விபா்யய, விகல்ப, நித்ரா மற்றும் ஸ்மிருதி பற்றி விளக்கி அவற்றை பயிற்சி, பற்றின்மையால் அடக்க வழி சொல்லப்படுகிறது.
# பதஞ்சலி யோகசூத்திரம்

## 2.சாதனா பாதம்

இது 55 சூத்திரங்களைக் கொண்டது. இந்த பாதத்தில் சித்த சுத்திக்கான கிாியா யோகம் விளக்கப்பட்டுள்ளது. கா்மா, கா்ம பலன் பற்றியும் முக்குணங்களின் மாறுதலான 24 தத்துவங்களான பிரகிருதி பற்றியும் கூறப்பட்டுள்ளது.
# பதஞ்சலி யோகசூத்திரம்

## சித்தத்தின் ஐந்து நிலைகள்

நிருத்தம்' என்ற சமாதி நிலையை அடைய இருப்பவன் அதற்கு முன் சித்தத்தின் நான்கு நிலைகளைக் கடக்க வேண்டியவனாகிறான். அவை 1.சிஃப்தம் 2.முத்தம் 3.விசிஃப்தம் 4.ஏகாக்ரகம். இந்த நான்கு நிலைகளைக் கடந்தவனுக்கு 5வது நிலையான நிருத்தம் என்கின்ற சித்த விருத்திகள் அடக்கப்பட்ட மனநிலை கிடைக்கும்
.
# பதஞ்சலி யோகசூத்திரம்

## மூன்று வகை பிரமாணங்கள்

1.பிரத்யட்ஸம்- ஐம்புலன்கள் மூலம் நாமே நேரடியாகக் கண்டறிவது. இது உண்மை அறிவாகும்.
2.அனுமானம்(ஊகம்)- உண்மையறிவைத் தரக்கூடிய இது பொருள்களிடையே உள்ள ஒருபடித் தன்மையை சாா்ந்தது.
3.ஆகமம்- சப்தப் பிரமாணம் என்றும் கூறுவாா்கள். உண்மையை நோில் கண்டறிந்த சான்றோா்களின், ரிஷிகளின் சுய அனுபவ வேதவாக்கும் வேதவேதாந்தமும் ஒன்று என்பதால் ஆப்தா்களின் வாக்காலேயே வேதம் உண்மையாகிறது.  
பதஞ்சலி முனிவர் வாழ்க்கையின் குறிக்கோளாக ‘சித்த விருத்தி நிரோதக யோகக’ என்று குறிப்பிடுகிறார். மனதில் உள்ள எண்ணங்களை நெறிப்படுத்துவதுதான் யோகம், இது தான் லட்சியம் என்று குறிப்பிடுகிறார்.  
மனம் ஒரு கருவி இது பல காரியங்களைச் செய்கிறது. முதலில் ஐம்புலன்களின் பின் நின்று அவைகளின் மூலமாக அறிவைப் பெற கருவியாக அமைகிறது. பின் தானாகவே சிந்தித்தும் அறிவை வளர்த்துக் கொள்கிறது. தன்னையே சுத்தப் படுத்திக் கொள்ளவும் ஒரு கருவியாகவும் பயன்படுகிறது. தானே செயலைச் செய்பவனாகவும் (கர்த்தா), பலனை அனுபவிப்பவனுமாக ( போக்தா) அனுமானம் செய்து கொள்கின்றது. இப்படிப்பட்ட மனதை அஷ்டாங்க யோகத்தினால் நெறிப்படுத்துவதுதான் வாழ்க்கையின் நோக்கம் என்று பதஞ்சலி முனிவர் இன்னூலில் குறிப்பிடுகிறார்.
# வணிகவியல் தலைப்புகள் பட்டியல்

, ஐபோன் 4 காட்சிப்படுத்துகிறார்.]]
# வணிகவியல் தலைப்புகள் பட்டியல்

## வணிக ஒழுங்கமைப்பு/உள் துறைகள்

- மேலாண்மை
- மனித வளத்துறை
- செயற்பாடுகள் துறை - Operations
:* ஆய்வும் விருத்தியும்
:* உற்பத்தித் துறை
:* தகவல் தொழில்நுட்பத் துறை - IT
:* விநியோகச் சங்கிலி மேலாண்மை
- சந்தைப்படுத்தல்
:* விளம்பரம்
- விற்பனைத் துறை
- நிதித் துறை
:* கணக்கியல்
# வணிகவியல் தலைப்புகள் பட்டியல்

## வணிக வகைகள்

- Corporation - நிறுமம்
- Sole Proprietorship - தனி நபர் வணிகம்  
- Partnership - கூட்டு வணிகம்
- Limited liability partnership - வரையறுக்கப்பட்ட கூட்டு வணிகம்
- Cooperative - கூட்டுறவு நிறுவனம்
# வணிகவியல் தலைப்புகள் பட்டியல்

## அடிப்படைக் கருத்துருக்கள்

- புத்தாக்கம்
- உற்பத்தி
- பொருள்
- சேவை
- தொழில்முனைவு
- Start UP
- துணிகர மூலதனம் - Venture Capital
- வணிக மாதிரி
- Risk
- முதலீடு
- உழைப்பு
- இலாபம்
- வணிகப் போட்டி
- ஒப்பந்தம்
- சந்தை
:* திறந்த சந்தை
- சுரண்டல்
- வணிக அறம்
- Regulation
- வரி
# பிருகு

**மகரிஷி** **பிருகு**, சப்தரிசிகளுள் ஒருவர். பிரம்மதேவரால் தன் படைக்கும் தொழிலில் உதவி புரிவதற்காக உருவாக்கப்பட்ட பிரஜாபதியில் ஒருவர். அவரது மானசபுத்திரராகவும் கருதப்படுகிறார். ஏறக்குறைய பொ.ஊ.மு. 3000 ஆம் ஆண்டு, திரேதா யுகத்தில், இவர் எழுதிய பிருகு சம்ஹிதா எனும் நூலே சோதிட சாஸ்திரத்தின் முதல் நூலாகக்கருதப்படுகிறது. இவரது துணைவியின் பெயர் *கியாதி* ஆகும். இவர் தக்கனின் மகளாவார். இவர்களுக்கு தாதா, விதாதா, சுக்ரன், சியவனர் என்ற மகன்களும், பார்கவி மற்றும் ஸ்ரீ என்ற மகளும் உண்டு.
# பிருகு

## பிருகு முனிவரும் சிவபெருமானும்

பிருகு மகரிஷி சிவபெருமான் பிரணவப் பொருள் மறக்கக் காரணமாக இருந்தவர்.  
பிருகு மகரிஷி ஜீவன் முக்தனாக விரும்பி கடும்தவம் இருந்தபோது தம் தவத்திற்கு இடையூறு ஏற்படாமலிருக்க விரும்பினார். எனவே தம் தவத்தை தடுப்பவர்கள் பிரம்மஞானத்தை மறக்க வேண்டும் என்று சாபமிட்டுவிட்டு தவம் இயற்றினார். அவருடைய தவ அக்னி தேவர்களை தாக்கியது. தேவர்கள் திருமாலுடன் வந்து சிவபெருமானிடம் பிரார்த்திக்கவே, தமது திருக்கரத்தை பிருகு முனிவரின் சிரசில் வைத்து அவரது தவாக்னியை அடக்கினார் சிவபெருமான். சிவபெருமான் பிருகு முனிவரது விருப்பம் நிறைவேறும் என்று ஆசிர்வதித்தார். சிவ தரிசனம் பெற்று மகிழ்ந்த பிருகு முனிவர் தமது சாபத்தால் சிவபெருமான் பாதிக்கப்படுவாரே என்று வருந்தி தம்மை மன்னிக்க வேண்டினார். பிருகு முனிவரின் சாபத்தைத் தாம் மகிழ்வுடன் ஏற்பதாகக் கூறினார் சிவபெருமான்.இதனாலேயே பின்னர் சுவாமிமலையில் தமது புத்திரன் முருகரிடம் உபதேசம் பெற்றார் சிவபெருமான்.
# பிருகு சம்ஹிதை

மகரிஷி பிருகு, ஏறக்குறைய பொ.ஊ.மு. 3000 ஆம் ஆண்டு, திரேதா யுகத்தில் எழுதிய நூலே சோதிட சாஸ்திரத்தின் முதல் நூலாகக்கருதப்படுகிறது. ஆனால் தற்கால ஆய்வின்படி இது பல்வேறு காலகட்டங்களில் அவரது சீடர்களால் எழுதப்பட்டது என்று கூறப்படுகிறது. நவகிரகங்களின் இடத்தைப்பொறுத்து 5,௦௦,௦௦௦ ஜாதகங்களை இவர் கணித்து வைத்திருந்ததாகக் கூறப்படுகிறது. இவை அனைத்தும் தற்பொழுது அழிந்துவிட்டன. நாலந்தா பல்கலையில் இருந்த இவை முகலாய படையெடுப்பால் அழிந்து விட்டன. எனினும் ஒரு சில பகுதிகள் ராஜஸ்தான் மாநிலத்திலும், பஞ்சாப் மாநிலத்திலும் சில சோதிட வல்லுனர்களிடம் இருப்பதாக கூறப்படுகிறது.
# பெருங்காரையடி மீண்ட அய்யனார் கோவில்

**ஸ்ரீ பெருங்காரையடி மீண்ட ஐயனார் கோவில்** (ஆங்கிலம்:Sri Perungaraiyadi Meenda Ayyanar Temple), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் ஆலங்குடி வட்டத்தில் உள்ள குளமங்களம் என்ற கிராமத்தில் அமைந்துள்ளது. இக்கோவில் வில்லுணி ஆற்றின் வடபுறமாக அமைந்துள்ளது.
# பெருங்காரையடி மீண்ட அய்யனார் கோவில்

## வரலாறு

இக்கோவில் கட்டப்பட்ட ஆண்டு எதுவென்பது சரியாகத் தெரியவில்லை. 8ஆம் நுற்றாண்டைச் சேர்ந்ததாக இருக்கும் என்று கருதப்படுகிறது. தற்போது இக்கோவில் தமிழ்நாடு அரசால் பராமரிக்கப்பட்டு வருகிறது..
# பெருங்காரையடி மீண்ட அய்யனார் கோவில்

## குதிரை சிலை

இங்கு மிகப்பெரிய குதிரை சிலை உள்ளது. இக்குதிரைச் சிலை <big>33 அடி</big> உயரமுள்ள சிலை ஆகும். இது **ஆசியாவிலேயே மிக உயரமான குதிரை சிலை** ஆகும். இது பண்டையத் தமிழர்களின் கட்டிடக்கலைக்கு சிறந்த எடுத்துக்காட்டாக சிறந்து விளங்குகிறது.
# பெருங்காரையடி மீண்ட அய்யனார் கோவில்

## யானை சிலை

ஆராய்ச்சியாளர்களின் கூற்றுப்படி ஐயனார் கோவில்களில் யானை சிலை அமைப்பது அரிதான நடைமுறை என்றாலும், இக்கோவிலில் அமைந்துள்ள குதிரை சிலையின் எதிரே யானை சிலையும் அமைக்கப்பட்டிருந்துள்ளது. மேலும் இது இந்த கோயிலின் முக்கியத்துவமாக கருதப்பட்டது. கடும் மழைக்காலம் ஒன்றில் வில்லுணி ஆற்றில் ஏற்பட்ட கடும் வெள்ளப்பெருக்கால் யானை சிலையின் அடிப்பகுதியை மட்டும் விட்டு விட்டு யானை சிலை முற்றாக அழிந்தது தெரிய வந்தது.
# பெருங்காரையடி மீண்ட அய்யனார் கோவில்

## மாசி மகம் திருவிழா

இங்கு ஆண்டு தோறும் மாசி மாதம் மகம் நட்சத்திரம் வரும் நாளில் நடைபெறும் மாசி மகம் திருவிழா சிறப்புடையது. இரண்டாம் நாள் தெப்ப உற்சவ நிகழ்ச்சியும் நடைபெறும். இதில் தமிழகம் முழுவதிலும் இருந்து லட்சக்கணக்கான மக்கள் பங்கேற்கின்றனர். பக்தர்கள் தங்கள் நேர்த்திக்கடன்கள் நிறைவேறியவுடன் , வண்ணமயமான காகிதங்கள் மற்றும் மலர்களால் கட்டப்பட்ட பெரிய குதிரை சிலையின் உயரம் கொண்ட மாலைகளை தங்களுடைய மகிழுந்து, டிராக்டர், போன்ற நான்கு சக்கர வாகனங்களில் எடுத்து வந்து குதிரை சிலைக்கு காணிக்கையாக அணிவிக்கின்றனர். குதிரைக்கு கோவில் நிர்வாகம் சார்பாக முதல் மாலை அணிவிக்கப்படும். அதன் பிறகு பக்தர்களின் மாலைகள் போடப்படும். இந்த திருவிழாவின்போது கோவிலை சுற்றிலும் ஆங்காங்கே கோவில் நிர்வாகத்தாலும், பக்தர்களாலும் அன்னதானம் வழங்கப்படும்.
# பெருங்காரையடி மீண்ட அய்யனார் கோவில்

## சீரமைப்பு

இந்த ஆலயம் பக்தர்களின் பங்களிப்புடன் புதுப்பிப்பதற்காக, முன்னாள் ஆலங்குடி எம்.எல்.ஏ திரு. ஏ. வெங்கடாசலம் அவர்களால் கிராம மக்களின் ஆதரவுடன் தொடங்கப்பட்டது. பழங்கால குதிரையின் அழகைக் கூட்டுவற்காக மீண்டும் வர்ணம் பூசப்பட்டது. மேலும் கோவில் முன்புறம் மண்டபமும் கட்டப்பட்டுள்ளது. திருப்பணிக்குப் பிறகு, கடந்த 2010 ஆண்டு மே22 அன்று மகா கும்பாபிஷேகம் நடந்தது.
# பெருங்காரையடி மீண்ட அய்யனார் கோவில்

## போக்குவரத்து வசதி

திருவிழாவிற்கு வரும் பக்தர்களுக்காக அரசால் சிறப்பு வசதிகள் செய்யப்படும். அறந்தாங்கி, கீரமங்கலம், ஆகிய ஊர்களிலிருந்து பேருந்துகள் இயக்கப்படும். மற்ற நாட்களில் சொந்த வாகனங்களில் வருவதையே அறிவுறுத்தப்படுகிறது.
# தக்கன்

**தட்சன்** பிரஜாபதிகளில் ஒருவர். இவர் பிரம்மாவின் மகனாவார். இவரது மனைவியின் பெயர் பிரசுதி. இவர்களுக்கு மகள்களாக பல பேரை வேதங்கள் கூறுகின்றன. அதில் குறிப்பிடத்தக்கவர்கள் அதிதி, திதி, தனு, கலா, தனயு, சின்ஹிகா, குரோதா, பிரதா, விஸ்வா, வினதா, கபிலா, முனி, கத்ரு, தாட்சாயினி, ரோகிணி, ரேவதி மற்றும் கார்த்திகை,கியாதி உள்ளிட்ட 27 நட்சத்திரங்கள், ரதி இன்னும் பல பேர்.  
இதில் தாட்சாயினி இவரின் விருப்பத்திற்கு மாறாக சிவனை திருமணம் செய்துகொண்டமையால், தட்சன் செய்த மகா வேள்விக்கு இவர்களை அழைக்காமல் அவமதித்தான். அது மட்டுமன்றி சிவனுக்கு கொடுக்கவேண்டிய அவிர்பாகத்தையும் தர மறுத்தான். இதன் விளைவாக சிவனால் ஏவப்பட்ட வீரபத்திரனும், தேவியால் அனுப்பப்பட்ட பத்ரகாளியும் யாகசாலையை அழித்து தட்சனையும் கொன்றனர். மற்ற மகள்களான 27 நட்சத்திரங்களும் சந்திரனை மணந்தனர். ரதி, மன்மதனை மணந்தார்.
# தக்கன்

## தட்சப் பிரசாபதி மகள்களின் வம்சாவளியினர்

தக்கனுக்குப் பிறந்த அறுபது பெண்களில், தாட்சாயினியை சிவபெருமானுக்கும், பத்துப் பேரைத் எமதருமனுக்கும், பதின்மூன்று பேரை காசியப முனிவருக்கும், இருபத்தேழு பெண்களை சோமன் எனும் சந்திரனுக்கும், ரதியை மன்மதனுக்கும், மீதிப் பெண்களை அரிஷ்டநேமி, வாஹுபுத்திரர், ஆங்கீரஸர், கிரிசஷ்வர் ஆகிய முனிவர்களுக்கு மணம் செய்வித்தான்.  
எமதர்மனுக்கு மணம் செய்வித்த பத்து மகள்களில் அருந்ததியின் மக்கள் உலகில் சிறப்பு பெற்றவர்கள்.  
வாசுவின் மக்கள் வசுக்கள் என்பர். அவர்களில் அனலனின் மகன் குமரன். கிருத்திகைப் பெண்களால் வளர்க்கப்பட்ட குமரன் கார்த்திகேயன் எனப்பட்டான்.  
பிரபசாவின் மகன் தேவலோக சிற்பி விசுவகர்மா.  
சாத்யாவின் மக்கள் சாத்திய தேவர்கள்.  
விஸ்வாவின் மக்கள் விஸ்வதேவர்கள்.  
சந்திரன் மனைவிகள் 27 பெண்கள், நக்ஷத்திரங்கள்.  
அதிதி-காசிபர் தம்பதியரின் மக்கள் ஆதித்தர்கள் ஆவர்.  
திதி -காசிபர் தம்பதியரின் மக்கள் இரணியன், இரணியகசிபு தைத்தியர்கள் போன்ற தைத்தியர்கள்.  
முனிக்கு பிறந்தவர்கள் அரம்பையர்கள்  
தனுவின் புத்திரர்கள் தானவர்கள்.  
சுரசையின் மக்கள் பசுக்கள், எருமைகள்  
கத்ருயின் மக்கள் ஆதிசேஷன் உள்ளிட்ட நவ நாகங்கள்  
வினிதாவின் மக்கள் அருணன் மற்றும் கருடன்.  
அரிஷ்டாவின் புத்திரர்கள் கந்தர்வர்கள்.  
காசாவின் மக்கள் யட்சினிகள் மற்றும் யட்சர்கள்.  
தாம்ராவின் ஆறு பெண் மக்களிடமிருந்து ஆந்தைகள், கழுகுகள், ராஜாளிகள், காக்கைகள், நீர்ப்பறவைகள், குதிரைகள், ஒட்டகங்கள், கழுதைகள்.  
குரோதவஷையின் ஆயிரக்கணக்கான மக்கள் பாம்புகள் தோன்றின.  
இளைக்கு மரம், கொடி, புதர் போன்றவை தோன்றின.  
தட்சன் செய்த மகாயாகம் கேரளா மாநிலம் கண்ணூரில், கோட்டியூர் எனும் இடத்தில நடந்ததாக அவ்வூர் ஸ்தலபுராணம் சொல்கின்றது.
# அதிதி

அதிதி. 19-ஆம் நூற்றாண்டு ஓவியம்]]
**அதிதி** (*aditi*, ). (வரையறுக்கப்படாதவள் என்று பொருள்) தேவர்களின் தாய் என்பதால் அதிதியை **தேவமாதா** என்று விஷ்ணு புராணம் மற்றும் பாகவத புராணம் கூறுகிறது. ரிக் வேதத்தில் அதிதியின் பெயர் 80 முறை வருகிறது. இருக்கு வேதத்தில் இவர் 'மஹா' என்ற அடைமொழியுடனே அழைக்கப்படுகின்றார்.  
அதிதி, தட்சப்பிரசாபதியின் மகள் ஆவார். காசியப முனிவரின் முதல் மனைவி. திதியின் அக்கா.
# அதிதி

## இதனையும் காண்க

- திதி
- கத்ரு
- வினதா
- தனு
- சுரசை
- முனி
# ஆதித்தர்கள்

போது செய்யப்படும் 12 வகையான ஆசனங்களைக் காட்டும் சிற்பம், இடம், இந்திரா காந்தி பன்னாட்டு வானூர்தி நிலையம், தில்லி]]
**ஆதித்தர்கள்** என்பது வேதகாலத்தில் சிறப்பாக வணங்கப்பட்ட ஒரு கடவுளர் (தேவர்) குழுவைக் குறிக்கின்றது. இந்த அண்டத்தையும், மனித சமுதாயத்தையும் கட்டுப்படுத்துகின்ற விதிகளுக்குக் கொடுக்கப்பட்ட உருவகங்களே ஆதித்தர்கள் என இந்துத் தத்துவவியலாளர்கள் கூறுகின்றனர். காசிபர் - அதிதி இணையர்களின் புதல்வர்கள் ஆதித்யர்கள் என்று அழைக்கப்பட்டனர்.  
ஆதித்தர்களின் எண்ணிக்கை என்றும் ஒரேயளவாகவே இருந்ததாகத் தெரியவில்லை. வேதங்களில் இவர்களை பற்றிய குறிப்புகள் குறைவாகவே உள்ளன. இந்துக்களின் மிகப் பழைய வேதமான ரிக் வேதம் ஆறு ஆதித்தர்களைப் பற்றிக் குறிப்பிடுகின்றது. பிராமணங்கள் எட்டு வரையான ஆதித்தர்களைப் பற்றிக் கூறுகின்றன. இதற்குப் பின்வந்த நூல்களில் கூடிய அளவாகப் பன்னிரண்டு தேவர்கள் ஆதித்தர் குழுவில் இருப்பதாகக் குறிப்பிடப்பட்டுள்ளார்கள். விஷ்ணு புராணத்தின் படி 12 ஆதித்தியர்கள் உள்ளனர். மற்ற புராணங்களில் யமன், வருணன், இந்திரன் போன்றோரும் ஆதித்யர்கள் என்று கூறப்பட்டுள்ளது. அவர்கள் பின்வருமாறு:
1. சூரிய பகவான்
1. அம்சன்
1. ஆர்யமான்
1. பாகன்
1. மித்திரா
1. பூஷண்
1. சாவித்திரன்
1. துவஷ்டா
1. இந்திரன்
1. வருணன்
1. யமன்
1. விஷ்ணு
# மூதூர்

**மூதூர்** என்பது கிழக்கிலங்கையின் திருகோணமலை மாவட்டத்தில் அமைந்துள்ள ஒரு சிறிய நகரமாகும். கடல் சார்ந்து இருக்கும் இந்த நகரில் ஆரம்ப காலத்தில் முத்துக் குளிக்கும் தொழில் பிரபலமாக இருந்ததாகவும் இதனால் இவ்வூருக்கு முத்தூர் என்று பெயர் வழங்கியதாகவும் கூறப்படுகின்றது. ஆனாலும் காலவோட்டத்தில் பெயர் மருவி மூதூர் என்று ஆகியுள்ளது. இங்கு முஸ்லிம் மக்களும் மூதூரின் கிழக்குப் பகுதி மற்றும் தெற்கு பகுதியிலும் தமிழ் மக்கள் வாழ்கின்றனர்.
# பிரஜாபதி

இந்து சமயத்தின் படி **பிரஜாபதி** என்பவர் பிரம்மாவால் படைப்புத்தொழிலில் உதவி புரிவதற்காக பிரம்மானால் படைக்கப்பட்ட காசிபர், வசிட்டர், மரீசி, அத்திரி, அங்கரிசர், புலஸ்தியர், புலகர், தட்சன் மற்றும் கிராது ரிஷிகள் ஆவர். இவர்கள் பிரம்மாவின் மானசப் புத்திரர்களாகவும் கருதப்படுகின்றனர். மனுதரு சாத்திரம் 10 பிரஜாபதிகளை குறித்துப் பேசுகிறது. திருமந்திரம் இவனை வெட்டித் தீயிலிட்டு, பின் இவன் வேண்டும் என்று பிழைக்க வைத்தான் என்று கூறுகிறது. <poem>கொலையிற் பிழைத்த பிரசாபதியைத்
தலையைத் தடிந்திட்டுத் தானங்கி யிட்டு
நிலையுலகுக்கு இவன் வேண்டும் என்று எண்ணித்
தலையை அரிந்திட்டுச் சந்தி செய்தானே - பாடல் 340 </poem>
# புரதம் மடிப்படைதல்

**புரத மடிப்பு** என்பது பொருள்சார்ந்த செயலாக்கம், இதன் மூலம் ஒரு பல்பெத்தைட்டு எழுந்தமான சுருளிலிருந்து அதன் சிறப்பியல்பான மற்றும் செயல்பாட்டுக்குரிய முப்பரிமாண வடிவமைப்பாக மடிகிறது.
mRNA வரிசையிலிருந்து அமினோ அமிலங்களின் நேர்கோட்டுச் சங்கிலியாக மொழிபெயர்க்கும்போது ஒவ்வொரு புரதமும் மடிக்கப்படாத பல்பெத்தைட்டு அல்லது எழுந்தமான சுருளாக இருக்கிறது. இந்த பல்பெத்தைட்டில் எந்தவொரு உருவாக்கப்பட்ட முப்பரிமாண வடிவமைப்பும் இருக்காது (பக்கத்திலுள்ள படத்தில் இடதுபுறம்) இயற்கையான நிலை எனப்படுகின்ற மடிக்கப்பட்ட புரதமான (படத்தின் வலதுபுறம்) நன்கு வரையறுத்த முப்பரிமாண வடிவமைப்பை உருவாக்குவதற்கு அமினோ அமிலங்கள் ஒன்றுடனொன்று இடைவினைபுரிகின்றன. விளைவக வருகின்ற முப்பரிமாண வடிவமைப்பை அமினோ அமிலம் வரிசை தீர்மானிக்கும்.  
பல புரதங்களுக்கு முப்பரிமாண வடிவமைப்பு என்பது செயல்பாட்டுக்கு அவசியமானது. திட்டமிட்டுள்ள வடிவத்தில் மடிக்கத் தவறுவதால் பொதுவாக நச்சுத்தன்மையான பிரீயான்கள் உட்பட வேறுபட்ட பண்புகளுடனான செயற்படாத புரதங்கள் உருவாகும். பல்வேறு நரம்புசிதைவு மற்றும் பிற நோய்கள் *தவறாக மடிக்கப்பட்ட* (சரியல்லாமல் மடிக்கப்பட்டது) புரதங்களின் தேக்கத்தால் ஏற்பட்டதென நம்பப்படுகின்றன.
# புரதம் மடிப்படைதல்

## தெரிந்த உண்மைகள்

### இயல்பான நிலைச் சீர்குலைவு

சில நிலமைகளின்கீழ் புரதங்கள் அவற்றின் உயிரிரசாயனத்துக்குரிய செயல்பாட்டு வடிவங்களாக மடிவதில்லை. கலங்கள் வாழக்கூடிய வரம்புக்கு அதிகமான அல்லது குறைவான வெப்பநிலைகள் வெப்பரீதியாக உறுதியில்லாத புரதங்களை மடியவிடமாட்டாது அல்லது "செயலிழக்கச் செய்யும்" (இதன் காரணமாகவே வேகவைக்கும்போது முட்டை வெள்ளைக்கரு ஒளிபுகவிடாததாக மாறுகிறது). கரைப்பான்களின் உயர் செறிவுகள், pH இன் உச்ச அளவுகள், பொறிமுறை விசைகள் மற்றும் செயலிழக்கச் செய்கின்ற வேதிய பிற பொருள்கள் இருத்தல் ஆகியவையும் அதையே செய்யக்கூடியன. இருந்தபோதிலும், புரதத்தின் வெப்ப உறுதித்தன்மையானது மாறிலியாக இருக்கவே இருக்காது. எடுத்துக்காட்டாக, ஹைப்பர்தெர்மோபீலிக் பாக்டீரியா 122&nbsp;°C வெப்பநிலையிலும் வளர்வதாகவும், இதற்கு அவை உயிர்வாழ அவசியமான புரதங்கள் மற்றும் புரதக் கூட்டங்களின் முழுமையான நிரப்புக் கூறும் அந்த வெப்பநிலையில் அல்லது அதற்கும் அதிகமான வெப்பநிலையில் உறுதியாக இருப்பதும் தேவை என்பதும் கண்டுபிடிக்கப்பட்டுள்ளது.  
முழுவதுமாக செயலிழக்கச் செய்யப்பட்ட புரதத்தில் மூன்றாம் நிலை மற்றும் இரண்டாம் நிலை வடிவமைப்புகள் இரண்டுமே இருக்காது, மேலும் அது தோராயமான சுருள் எனப்படுவது போலவே இருக்கும். சில குறிப்பிட்ட நிலைமைகளின்கீழ், சில புரதங்கள் மீண்டும் மடியலாம்; இருந்தபோதிலும், செயலிழப்பு என்பது மீளுந்தன்மை அற்றது. சில வேளைகளில், மடிப்பு மற்றும் மடித்தபடியே இருத்தல் ஆகிய இரண்டிலும் பிற புரதங்களுக்குத் துணைபுரியும் சாப்பரோன்கள் அல்லது வெப்ப அதிர்ச்சி புரதங்கள் எனப்படுகின்ற நொதியங்களைப் பயன்படுத்தி வெப்பத்தின் செயலிழக்கச் செய்யும் தாக்கத்திலிருந்து கலங்கள் தமது புரதங்களைக் காக்கும். சாப்பரோன் மூலக்கூறுகளின் துணையுடன் அன்றி சில புரதங்கள் ஒருபோதுமே கலங்களில் மடியாது, சாப்பரோன் மூலக்கூறுகள் தனித்த புரதங்களை பிரிக்கும், ஆகவே அவற்றின் மடிப்பானது பிற புரதங்களுடன் இடைவினைகள் மூலம் குறுக்கீடு செய்யப்படமாட்டா அல்லது சாப்பரோன் மூலக்கூறுகள் தவறுதலாக மடிக்கப்பட்ட புரதங்களின் மடிப்பை நீக்க உதவி, அவை சரியாக மீண்டும் மடிய இரண்டாவது சந்தர்ப்பத்தை வழங்குகின்றன. கரையுந்தன்மையில்லாத படிக உருவமற்ற திரட்டுக்களாக வீழ்படிவாகும் ஆபத்திலிருந்து காக்க இந்த செயல்பாடு மிகவும் முக்கியமாகும்.
# புரதம் மடிப்படைதல்

## தெரிந்த உண்மைகள்

### தவறான புரத மடிப்பு மற்றும் நரம்புச்சிதைவு நோய்

Creutzfeldt-Jakob நோய் போன்ற பிரயோன்-தொடர்பான நோய்கள், மாட்டு பைத்திய நோய் (விசர் மாட்டு நோய்), அல்சைமர் நோய் மற்றும் குடும்ப அமைலோயிட்டு இதயத்தசைநோய் அல்லது பலநரம்புகள் கோளாறு போன்ற அமைலோயிட்டு-தொடர்பான நோய்கள், மேலும் ஹன்ரிங்ரொன் மற்றும் and பார்க்கின்சன் நோய் போன்ற குழியவுருவக திரளல் நோய்கள் ஆகியவற்றுடன் திரண்ட புரதங்கள் தொடர்பானவை. சிறிய வயதில் வரும் இந்த செயலிழப்பு நோய்கள் தவறாக மடிந்த புரதங்களின் பல மூலக்கூறுகள் கரையுந்தன்மையற்ற, கலத்திற்கு வெளியான மற்றும்/அல்லது குறுக்கு-பீட்டா தாள் அமைலோயிட்டு நுண்நார்கள் உள்ளடங்கலான கலத்திற்கு உள்ளேயான திரட்டுகளுடன் தொடர்பானவை; இந்த திரட்டுகளானவை தொகுப்பு, மடிப்பு, திரளுதல் மற்றும் புரத பரிமாற்ற அளவு ஆகியவற்றுக்கிடையிலான சமநிலையான புரத ஒத்தவொடுக்கத்தின் இழப்பு காரணமாக அல்லது அதன் பிரதிபலிப்பாக மட்டும் உள்ளனவா என்பது தெளிவாகத் தெரியவில்லை. மடிப்பு மற்றும் செயற்பாட்டுக்குப் பதிலாக தவறாக மடிந்து அளவுக்கதிகமான படிச் சிதைவு ஏற்படுதலானது ஆண்டிதிரிப்சின் தொடர்பான காற்றேற்ற விரிவு, சிறு நீர்ப்பையின் நார்க்கட்டிப் பெருக்கம் மற்றும் லைசோச்சோமுக்குரிய சேமிப்பு நோய்கள் போன்ற பல proteopathy நோய்கள் ஏற்பட வழிவகுக்கும், இங்கு செயற்பாடு இழப்பு என்பதே அந்தக் குறைபாட்டின் தொடக்கமாகும். மேலே பிந்தையதாகக் கூறப்பட்டுள்ள குறைபாடுகளைக் குணப்படுத்த புரத மாற்றீட்டுச் சிகிச்சையை காலம்காலமாகப் பயன்படுத்தியுள்ள நிலையில், விகாரமடைந்த புரதங்களுக்கு செயற்பாட்டை வழங்கக்கூடியதாக அவற்றை மடிக்க, வளர்ந்துவரும் ஒரு அணுகுமுறையானது மருந்து சாப்பரோன்களைப் பயன்படுத்தவுள்ளது.
# புரதம் மடிப்படைதல்

## தெரிந்த உண்மைகள்

### லேவிந்தல் முரண்பாடு மற்றும் இயக்கவியல்

ஒரு புரதமானது சாத்தியமான அனைத்து கட்டமைப்புகளையும் தொடர்ச்சியாக மாதிரியாக்குவதன்மூலன் மடியவுள்ளது எனில், கட்டமைப்புகள் துரித வீதத்தில் (நானோவினாடி அல்லது பீக்கோவினாடி அளவீட்டில்) மாதிரியாக்கப்பட்டால்கூட, அவ்வாறு நடக்க வானளவான நேரத்தை எடுக்கலாம் என லேவிந்தல் முரண்பாடு கண்டறிந்தது. மேற்படி அவதானிப்பை அடிப்படையில், இதைவிட புரதங்கள் மிக வேகமாக மடிகின்றன, தோராயமான கட்டமைப்புத் தேடல் நிகழவில்லை என்றும் ஆகவே அதியுயர்-நிலையான இடைநிலைக் கூறுகள் வரிசையின்வழியாக மடிய வேண்டியது அவசியம் என்றும் லேவிந்தன் பின்னர் முன்மொழிந்தார்.  
மடிதல் செயலாக்கம் நடைபெறும் கால அளவானது அதிலீடுபடும் புரதத்தினைப் பொறுத்து வெகுவாக மாறுபடும். கலத்துக்கு வெளியே ஆய்வு செய்தபோது, முதன்மையாக புரோலீன் சமபகுதியாகுதன்மை காரணமாக மிகமெதுவாக மடிகின்ற புரதங்கள் மடிய பல நிமிடங்கள் அல்லது மணி நேரங்கள் தேவைப்படும், மேலும் அச்செயலாக்கம் நிறைவுபெற முன்னர், சோதனைச் சாவடிகள் போன்ற பல இடைநிலைக் கூறுகளைக் கடக்கவேண்டும். மற்றொருவகையில், நூறு அமினோ அமிலங்கள் வரையான நீளங்கொண்ட மிகவும் சிறிய தனித்த-களப் புரதங்கள் பொதுவாக ஒரேயொரு படியில் மடிகின்றன. மில்லிவினாடிகள் நேர அளவீடுகள் என்பவை நெறிமுறையாகும், மிகவும் வேகமான தெரிந்த புரத மடிப்பு மறுவினைகள் ஒருசில மைக்ரோவினாடிகளில் பூர்த்தியாகின்றன.
# புரதம் மடிப்படைதல்

## புரத மடிப்பின் சக்தி இயற்கைத்தோற்றக் கோட்பாடு

1980 ஆம் ஆண்டுகள் மற்றும் 1990 ஆம் ஆண்டுகளின் ஆரம்பத்தில், ஜோசப் பிரிஞ்ஜெல்சன் மற்றும் பீட்டர் வோலின்ஸ் ஆகியோர் சக்தி இயற்கைத்தோற்ற கோட்பாட்டை உருவகுக்கும்வரை புரத மடிப்பு நிகழ்வு என்பது பெருமளவில் ஒரு பரிசோதனை முயற்சியாகவே இருந்தது. இந்த அணுகுமுறையானது குறைந்த செயல் படுத்த முடியாமை கொள்கையை அறிமுகம் செய்தது, இது இயற்கைப் புரதங்களின் அமினோ அமில வரிசைகளை கூர்ப்பு தேர்ந்தெடுத்துள்ளதை இது உறுதிப்படுத்தும், ஆகவே பக்கச் சங்கிலிகளுக்கு இடையான இடவினைகள் மடிந்த நிலை மூலக்கூறின் கையகப்படுத்தலுக்கு பெருமளவில் உதவுகிறது. எஞ்சிய சில *செயல் படுத்த முடியாமை* இருக்குமென எதிர்பார்க்கப்படும்போதும், மடிப்புக்கு ஆதரவாக அமையாத இடைவினைகள் எதிராக தேர்ந்தெடுக்கப்படும். புரதங்கள், இயல்பான நிலைக்கு பெருமளவில் வழிப்படுத்தப்படும் உலகளாவிய "புனல்வடிவமான சக்தி இயற்கைத்தோற்றங்களைக்" கொண்டிருக்க வேண்டுமென (ஜோஸ் ஓனுசிக் உருவாக்கியது[reference needed]) பொதுவாகக் கருதப்படுவது கூர்ப்பு ரீதியாகத் தேர்ந்தெடுக்கப்பட்ட இந்த வரிசைகளின் பின்விளைவாகும். இந்த "மடிப்புப் புனல்" இயற்கைத் தோற்றமானது, புரதத்தை ஒரு தனித்த பொறிமுறைக்கு மட்டும் மட்டுப்படுத்தாமல் எந்தவொரு பெரிய எண்ணிக்கையான பாதைகள் மற்றும் இடைநிலைகளூடாக இயல்பான நிலைக்கு மடிய அனுமதிக்கும். கோட்பாட்டை மாதிரி புரதங்களின் கணிப்பியல் பாவனைகள் மற்றும் பல்வேறு பரிசோதனை ஆய்வுகள் இரண்டும் ஆதரிக்கிறது, மேலும் புரத வடிவமைப்பு எதிர்வுகூறல் மற்றும் வடிவமைப்பு ஆகியவற்றுக்கான செயன்முறைகளை மேம்படுத்தப் பயன்பட்டுள்ளது [reference needed]. கட்டற்ற-சக்தி இயற்கைத்தோற்றத்தை சமநிலைப்படுத்துவதன் மூலமான புரத மடிப்பின் விவரமும் 2<sup>வது</sup> வெப்ப இயக்கவியல் விதிக்கு இசைவானது.
# புரதம் மடிப்படைதல்

## புரத மடிப்பை ஆராய்வதற்கான தொழில்நுட்பங்கள்

### வட்டமான இரு வண்ணத் தன்மை

வட்டமான இரு வண்ணத் தன்மை என்பது புரத மடிப்பை ஆராய்வதற்கு மிகவும் பொதுவான மற்றும் அடிப்படைக் கருவியாகும். வட்டமான இரு வண்ணத் தன்மை நிறமாலைகாட்டியியல் ஆனது வட்டமாக முனைவாக்கிய ஒளியை அளக்கிறது. புரதங்களில், ஆல்பா சுருள்கள் மற்றும் பீட்டா தாள்கள் போன்ற வடிவமைப்புகள் கிரல் (chiral) ஆகும், ஆகவே அதுபோன்ற ஒளியை அகத்துறிஞ்சும். இந்த ஒளியை அகத்துறிஞ்சுவதானது புரத குழும மடிப்புத்தன்மையின் பாகையைக் குறிக்கும் கருவியாக செயல்படும். செயலிழக்கச் செய்கின்ற பொருளின் செறிவு அல்லது வெப்பநிலையின் சார்பாக, இந்த அகத்துறிஞ்சலிலுள்ள மாற்றத்தை அளவிடுவதன்மூலம் புரதத்தின் சமநிலை மடியாமையை அளக்க இந்த தொழில்நுட்பத்தைப் பயன்படுத்தலாம். செயலிழக்கச் செய்கின்ற பொருள் உருகுவதானது மடியாமையின் கட்டற்ற சக்தி மற்றும் அதோடு புரத m ம்திப்பு, அல்லது செயலிழக்கச் செய்கின்ற பொருள் சார்புள்ளமை ஆகியவற்றை அளக்கிறது. வெப்பநிலை உருகுவதானது புரதத்தின் உருகும் வெப்பநிலையை (T<sub>m</sub>) அளக்கும். இந்த வகையான நிறமாலைகாட்டியியலானது புரத மடிப்பு 0}இயக்கவியலை அளக்கவும் செவ்ரான் பகுதிகளை உருவாக்கவும், நிறுத்தப்பட்ட ஓட்டம் போன்ற வேகமாக-கலக்கும் சாதனங்களுடனும் இணையக்கூடியது.
# புரதம் மடிப்படைதல்

## புரத மடிப்பை ஆராய்வதற்கான தொழில்நுட்பங்கள்

### புரதங்களின் அதிர்வுக்குரிய வட்டமான இரு வண்ணத் தன்மை

தற்போது ஃபோரியர் மாற்ற (FFT) உபகரணங்களில் ஈடுபடுத்துகின்ற புரதங்களுக்காக மிக அண்மையில் விருத்திசெய்யப்பட்ட அதிர்வுக்குரிய வட்டமான இரு வண்ணத் தன்மை (VCD) தொழில்நுட்பங்கள், மிகப்பெரிய புரத மூலக்கூறுகளாக இருந்தாலும் கூட, கரைசலிலுள்ள புரதக் கட்டமைப்புகளைத் தீர்மானிப்பதற்கான திறன்வாய்ந்த வழிகளை வழங்குகின்றன. புரதங்களின் இதுபோன்ற VCD ஆய்வுகள் CD இலிருந்து பெறமுடியாத தெளிவான அமைப்பிற்குரிய நிர்ணயங்களை வழங்க, பெரும்பாலும் புரத பளிங்குகளின் X-கதிர் சிதறல், கனமான நீரில் (D<sub>2</sub>O) புரத கரைசல்களுக்கான FT-IR தரவு அல்லது *தொடக்கத்திலிருந்தே* பங்கு கணிப்புகளுடன் இணைக்கப்படுகின்றன.
# புரதம் மடிப்படைதல்

## புரத மடிப்பை ஆராய்வதற்கான தொழில்நுட்பங்கள்

### அதிக நேர நுணுக்கத்துடனான நவீன ஆய்வுகள்

புரத மடிப்பு ஆய்வானது அண்மைக்காலத்தில், வேகமான, நேர-உறுதியான தொழில்நுட்பங்களால் சிறப்பாக மேம்பட்டுள்ளது. இவை மடிக்காத புரத மாதிரியின் மடிப்பை விரைவக தொடக்குவதற்கும், இதன் விளைவாக வரும் இயக்கவியலை அவதானிப்பதற்குமான பரிசோதனை முறைகளாகும். பரந்துபட்ட பயன்பாட்டிலுள்ள விரைவான தொழில்நுட்பங்கள் நியூத்திரன் சிதறல், கரைசலின் அதிவிரைவு கலத்தல், ஒளி வேதிம முறைகள் மற்றும் லேசர் வெப்பநிலை தாவல் நிறமாலைகாட்டியியல் ஆகியவறை உள்ளடக்கும். இந்த தொழில்நுட்பங்களின் உருவாக்கத்தில் பங்களித்த பல விஞ்ஞானிகளுள் ஜெரெமி கூக், ஹெய்ன்ரிச் ரோடர், ஹாரி கிரே, மார்டின் குருவெபெல், பிரியான் டையர், வில்லியம் ஈட்டன், ஷீனா ராட்ஃபோர்ட், கிரிஸ் டாப்சன், சர் அலன் ஆர். ஃபெர்ஷ்ட் மற்றும் பெங்ட் நால்டிங் ஆகியோர் அடங்குவர்.
# புரதம் மடிப்படைதல்

## புரத மடிப்பை ஆராய்வதற்கான தொழில்நுட்பங்கள்

### புரதம் மூன்றாம் நிலை வடிவமைப்பின் கணிப்பு எதிர்வுகூறல்

*புதிதாக* அல்லது *தொடக்கத்திலிருந்தே* கணிப்பு புரத வடிவமைப்பு எதிர்வுகூறலுக்கான தொழில்நுட்பங்கள் புரத மடிப்புக் குறித்த ஆய்வுகளுடன் தொடர்பானவை,ஆனால் கண்டிப்பாக முற்றாக மாறுபட்டவை. மூலக்கூற்று இயக்கவியல் (MD) என்பது சிலிக்கோவில் புரத மடிப்பு மற்றும் இயக்கவியல் ஆய்வுக்கு முக்கியமான ஒரு கருவியாகும். கணிப்புச் செலவு காரணமாக, தொடக்கத்திலிருந்தே தெளிவான நீருடனான MD மடிப்பு பாவனைகள் பெப்தைட்டுகளுக்கும் மிகவும் சிறிய புரதங்களுக்கும் மட்டுப்படுத்தப்பட்டுள்ளன. பெரிய புரதங்களின் MD பாவனைகள் பரிசோதனைக்குரிய வடிவமைப்பின் இயக்கவியல் அல்லது இதன் உயர்-வெப்பநிலை மடியாமைக்கு மட்டுப்படுத்தப்பட்டதாகவே தொடர்ந்தும் இருக்கும். சிறிய அளவான (சுமார் 50 எச்சங்கள்) அல்லது பெரிய புரதங்களை மடித்தல் போன்ற நீண்ட நேர செயலாக்கங்களை போலியாகச் செய்வதன் பொருட்டு (சுமார் 1 மைக்ரோவினாடிக்கு அப்பால்) புரத மாதிரிகளில் சில தோராயங்கள் அல்லது எளிமைப்படுத்துதல்களை அறிமுகம் செய்யவேண்டும். தாழ்த்தப்பட்ட புரத பிரதிநிதித்துவத்தையும் (அணுக்களைக் கொண்ட குழுக்களைப் பிரதிநிதித்துவம் செய்யும் பொய்யான-அணுக்கள் வரையறுக்கப்பட்டுள்ளன) மற்றும் புள்ளிவிவரவியல் வளத்தையும் பயன்படுத்தும் அணுகுமுறையனது புரத வடிவமைப்பு எதிர்வுகூறுதலில் மட்டும் பயனுள்ளதாக அன்றி, மடிப்பு வழிமுறைகளைப் பெருக்கும் திறனும் உள்ளது.  
புரத மடிப்பு அல்லது புரத வடிவமைப்பை எதிர்வுகூறுதல் போன்ற சிக்கல்களைத் தீர்க்க தனிப்பட்ட கணினிகளின் செயல்படாமலுள்ள CPU அல்லது GPU நேரத்தைப் பயன்படுத்தும் கணக்கிடுகின்ற பணித்திட்டங்கள் உள்ளன.. இந்த பணித்திட்டங்களுக்கு ஆதரவு தெரிவிக்க மக்கள் இவற்றை அவர்களின் கணினியில் அல்லது PlayStation 3 இல் இயக்கலாம். இந்த பணித்திட்டங்களில் எவ்வாறு பங்கெடுப்பது என்பது பற்றிய தகவலைப் பெற கீழேயுள்ள இணைப்புகளை (எடுத்துக்காட்டாக Folding@Home) பார்க்கவும்.
# புரதம் மடிப்படைதல்

## புரத மடிப்பை ஆராய்வதற்கான தொழில்நுட்பங்கள்

### புரத வடிவமைப்பு தீர்மானத்தின் பரிசோதனைரீதியான தொழில்நுட்பங்கள்

புரதங்களின் மடிக்கப்பட்ட வடிவமைப்புகளை வழக்கமாக X-கதிர் படிகவியல் மற்றும் NMR ஆகியன தீர்மானிக்கின்றன.
# ஆன்ன கூர்னிக்கோவா

இவர் ஒருமுறை கூட ஒற்றையர் பட்டத்தை வென்றதில்லை. இருந்தபோதிலும் 2000 இல் சர்வதேச அளவில் 8 ஆம் இடத்தினைப் பெற்றார். இரட்டையர் போட்டிகளில் மிகச் சிறபாக விளையாடியாடியுள்ளார். இவர் சர்வதேச அளவில் முதல் இடத்தினையும் பிடித்துள்ளார். மார்ட்டினா ஹிங்கிசுடன் இணைந்து, 1999 மற்றும் 2002 ஆம் ஆண்டுகளில் ஆஸ்திரேலியாவில் பெருவெற்றித் தொடர் பட்டங்களையும், 1999 மற்றும் 2000 ஆம் ஆண்டுகளில் WTA வாகையாளர் போட்டிகளையும் வென்றார் . அவர்கள் தங்களை "டென்னிஸின் ஸ்பைஸ் கேர்ள்ஸ் " என்று குறிப்பிட்டனர்.  
கடுமையான முதுகெலும்பு பிரச்சினைகள், குடலிறக்க வட்டு உள்ளிட்ட காரணங்களால் கூர்னிகோவ தனது 21 வயதில் ஓய்வு பெற்றார். இவர் புளோரிடாவின் மியாமி கடற்கரையில் வசித்து வருகிறார், மேலும் 2011 ஆம் ஆண்டில் அவ்வப்போது கண்காட்சிகளிலும், உலக டென்னிசு அணி செயின்ட் லூயிஸ் ஏசஸுக்காகவும் விளையாடினார். ஜிலியன் மைக்கேல்ஸுக்குப் பதிலாக *தி பிகெஸ்ட் லாஸர்* என்ற தொலைக்காட்சி நிகழ்ச்சியின் 12 ஆம் பருவத்திற்கு அவர் ஒரு புதிய பயிற்சியாளராக இருந்தார். ஆனால், 13 ஆம் பருவத்தில் பங்கேற்கைல்லை. மேலும் இவர் சர்வதேச மக்கள் தொகை சேவைகளின் ஃபைவ் அண்ட் அலைவ் " திட்டத்தின்சர்வதேச தூதராக பணியாற்றுகிறார், இது ஐந்து வயதுக்குட்பட்ட குழந்தைகள் மற்றும் அவர்களது குடும்பங்கள் எதிர்கொள்ளும் சுகாதார நெருக்கடிகளை நிவர்த்தி செய்கிறது.
# ஆன்ன கூர்னிக்கோவா

## ஆரம்ப கால வாழ்க்கை

7 ஜூன் 1981 இல் ரஷ்யாவின் மாஸ்கோவில் கூர்னிகோவ பிறந்தார். அவரது தந்தை, செர்ஜி கோர்னிகோவ் (பிறப்பு 1961), முன்னாள் கிரேக்க-ரோமன் மல்யுத்த வாகையாளர் ஆவார். முனைவர் பட்டம் பெற்று மாஸ்கோவில் உள்ள உடல் கலாச்சாரம் மற்றும் விளையாட்டு பல்கலைக்கழகத்தில் பேராசிரியராக இருந்தார். 2001 ஆம் ஆண்டு நிலவரப்படி, அவர் அங்கு ஒரு பகுதிநேர தற்காப்பு கலை பயிற்றுவிப்பாளராக இருந்தார். அவரது தாயார் அல்லா (பிறப்பு 1963) 400 மீட்டர் ஓட்டப்பந்தய வீரராக இருந்தார் . அவரது தம்பி ஆலன் ஒரு இளைஞர் கோல்ப் உலக வாகையாளரான இவர் 2013 ஆம் ஆண்டில் வெளியான *தி ஷார்ட் கேம்* எனும் ஆவணப்படத்தில் *இடம்பெற்றார்* .  
செர்ஜி கோர்னிகோவ் இவரைப் பற்றி கூறுகையில், "நாங்கள் இளமையாக இருந்தோம், தூய்மையாக இருக்க நாங்கள் விரும்பினோம், எனவே அ ன்னா ஆரம்பத்தில் இருந்தே விளையாட்டுக்கு உகந்த சூழலில் இருந்தார்" என்று கூறியுள்ளார். தனது 14 வயதில், அவர் ஐரோப்பிய வாகையாளர் மற்றும் இத்தாலிய ஓபன் இளையோர் போட்டிகளில் வென்றார். டிசம்பர் 1995 இல், இளையோர் ஆரஞ்சு பவுல் டென்னிசு போட்டியின் 18 மற்றும் அதற்கு மேற்பட்ட பிரிவை வென்ற இளைய வீரர் என்ற பெருமையை பெற்றார். அதே ஆண்டின் இறுதியில், கூர்னிகோவ *ஐ.டி.எஃப் இளையோர் உலக வாகயாளர் -18* மற்றும் இளையோர் ஐரோப்பிய வாகையாளர் -18 ஆகிய பட்டங்களை வென்றார்.
# ஆன்ன கூர்னிக்கோவா

## தனிப்பட்ட வாழ்க்கை

கூர்னிகோவ என்ஹெச்எல் பனி வளைதடியாட்ட வீரரான சக ரஷ்யரான பாவெல் புரேவுடன் உறவுநிலைப் பொருத்தம் கொண்டிருந்தார். 1999 ஆம் ஆண்டில் இருவரும் சந்தித்தனர். புளோரிடா உணவகத்தில் ஒரு நிருபர் அவர்கள் ஒன்றாக இருந்ததை புகைப்படம் எடுத்ததை அடுத்து 2000 ஆம் ஆண்டில் ப்யூரும் கோர்னிகோவாவும் நிச்சயதார்த்தம் செய்ததாகக் கூறப்படுகிறது, அங்கு பியூர் கோர்னிகோவாவை திருமணம் செய்து கொள்ளும்படி கேட்டார். இந்த நிகழ்வு உருசியாவில் தலைப்புச் செய்திகளாக ஆனது.